

Ås-Lejren 2024 – De 4 elementer

Nu er der under ½ år til, at *Ås-Lejren 2024 – De 4 elementer* starter på Spejdercentret Thorup Hede.

Lejren indeholder alt fra aktiviteter på lejrpladsen til hike, hygge og madlavning ved bålet, møde med nye venner, stort fælles lejrbål og sjov på scenen.

Ås-lejren er mere end bare én lejr. Det er en stor lille lejr. Ud over den almindelige lejr så er der også en pioner lejr for dem, der ikke kan vente på selve lejren, og som vil være med til at bygge lejren op. Der bliver en seniorlejr – uden din leder hjemme fra troppen, samt en rover lejr med deres egne aktiviteter. Der vil også være en stabs lejr for staben, hvor der også er plads til stabes familiemedlemmer, hvis de skal med.

Ås-lejren er bygget op omkring *De 4 elementer* og alle aktiviteter tager udgangspunkt i en eller flere af elementerne samtidig med at man prøver kræfter med de grundlæggende spejderprincipper.

Ås-lejren er Nordjyllands største og bedste spejderlejr for alle spejdere fra 4. klasse og op og lejren afholdes ca hvert 5. år på Spejdercenter Thorup Hede og alle korps er velkomne.

Hvornår: 13. til 20. juli 2024

Du kan holde dig opdateret om lejren, ved at gå ind på lejrens hjemmeside, hvor mange ting allerede nu er synlige. [www.thoruphede.dk/aas-lejr](http://www.thoruphede.dk/aas-lejr)

Hjemmesiden vil i den kommende tid blive fyldt med information, bl.a., om alt det praktiske omkring lejren.
Tilmeldingen til lejren er startet og hold øje med vores hjemmeside, eller se vores facebook siden, hvor vi sender besked når tilmeldingen åbner.

Det vil også være en god ide at tilmelde sig Thorup Hedes nyhedsbrev eller Ås-lejrens egen nyhedsmail, hvor oplysningerne også kommer ud. Du tilmelder dig nyhedsmailen ved at skrive Navn, Gruppe og Mail til annegrethe@thoruphede.dk

I løbet af foråret 2024 åbnes for madbestilling, og aktivitets tilmelding.

Lejrens stab glæder sig til at møde dig og alle dine spejdere på Ås-Lejren 2024

Med Stor Spejderhilsen

Stab og Lejrledelse for Ås-Lejren 2024

**Alt det praktiske**
***Hvem***
Ås-Lejren er målrettet spejderne fra 4. klasse og op efter.
Det er muligt at deltage både som Juniorspejder, Tropsspejder, Seniorspejder, Rover, leder, stab eller som familie til staben i stabs lejren.
Lejren er åben for alle korps. Venskabsgrupper er også meget velkomne.

Hvis du har lyst til at være med til at bygge lejren op i ugen før den “rigtige” lejr, så tilmeld dig pioner lejren. pioner lejren består af en flok engagerede folk som har lyst til at gøre en forskel, som vil være med til at lave et godt fundament for lejren og som forbereder alt det praktiske til en fantastisk lejr.

***Hvor***
Ås-Lejren 2024 bliver afholdt på Spejdercentret Thorup Hede, som ligger i Nordjylland,
mere præcist på adressen: Thorup Hedevej 18-20, 9330 Dronninglund.
På [www.thoruphede.dk](http://www.thoruphede.dk/index.php?id=73) kan du læse mere om selve centeret.

***Hvornår***
Lejren kommer til at foregå i sommerferien 2024 fra den 13. juli til den 20. juli (uge 29).
***Hvordan***
Der bliver et fantastisk program for spejderne. En hel uge fyldt med aktiviteter, hike, mad over bål, oplevelser på scenen, fællesskab, nye venner osv. Der vil være mulighed for at deltage på hele lejren eller i et modul som enten er fra lørdag til og med onsdag aften eller fra onsdag morgen til lørdag hvor lejren slutter. Se mere på hjemmesiden

Seniorlejren bliver en fed lejr, hvor alle seniorerne bor, uden ledere, og hvor nye venskaber opstår og gamle venner mødes. Der er lavet et særskilt program kun for seniorerne og der er lagt stor vægt på fællesskabet.

I roverlejren er der tænkt nyt og anderledes, også hvad angår Rover-aktiviteterne.

For de stabsmedlemmer som gerne vil have familien med, er der mulighed for at de også kan overnatte i stabslejren, som er en lejr, hvor man kan nyde spejderiets rammer på egen hånd.

Der bliver et fællesområde med kiosk, Café og en Spejder Lounge, hvor det vil være muligt for de deltagende spejdere at hænge ud med mange andre spejdere og danne venskaber.



***Pris***
Prisen er **kr. 925** for hele lejren, på den store lejr og 500 kr hvis man deltager fra lørdag til onsdag eller fra onsdag til lørdag.

Vi anbefaler at I regner kr. 60 til forplejning pr. deltager pr. dag, når I skal kalkulere den pris jeres spejdere selv skal betale for at deltage i lejren.

For **seniorspejdere** er lejrprisen **kr.1.325** for at deltage.

Forskellen i prisen er begrundet i, at seniorspejderne, i deres lejr, også er fælles om madlavningen, hvorfor maden er indeholdt i prisen for lejren.

For deltagelse i **roverlejren** vil det koste **150 kr pr dag + mad** eller **925 for hele lejren + mad.** Roverne sørger selv for mad

Hvis man ønsker at deltage på lejren som stabsmedlem, så koster det 75 kr pr person, også for familiemedlemmer ned til og med 5 år. Man kan vælge at overnatte i **stabslejren** eller overnatte i egen gruppe, prisen er den samme. Ved tilmelding vælger man om man ønsker forplejning i stabskantinen

Lejr T-shirts: kr. 110 pr. stk. Bestilles ved tilmeldingen

Der er mulighed for at leje rafter som koster kr. 350. kr pr. Det skal angives ved tilmeldingen, om man ønsker at gøre brug af dette tilbud.

FOTO: Der vil blive taget et gruppefoto af alle grupper og der skal ved tilmeldingen bestilles det antal billeder som I ønsker at få med hjem, prisen er kr. 35 pr. Stk. Bemærk hvis man kun deltager i perioden fra onsdag til lørdag, så er det ikke muligt at få fremkaldt et gruppefoto.

***Tilmelding til Ås-Lejren***

Tilmeldingen er åben og tilmeldingssystemerne kan du finde, og læse meget mere om, på vores hjemmeside www.thoruphede.dk/aas-lejren

Tilmeldingen foregår gennem medlemssystemet som alle kan tilgå [HER](https://medlemsservice.spejdernet.dk/member/event/cid/890)

Der er flere informationer om tilmelding på hjemmesiden



**Junior og Tropsspejderne** (den store lejr) kommer til at ligge på det meste af Spejdercentret Thorup Hede.
**Seniorspejderne** får tildelt en patruljeplads i senior lejren.
**Roverne** bor i roverlejren. Som Rover kan man deltage i de aktiviteter, der er lavet kun for Rover, samt være med til at hjælpe med at lave aktiviteter for alle de andre spejdere på lejren.

**Stabslejren** kan tilmeldes for en eller flere dage. Du skal selv medbringe telt eller evt campingvogn og
der kan bestilles strøm på pladsen men kun i meget begrænset omfang og med god begrundelse. Alle stabsmedlemmer tilmeldes også gennem tilmeldingssystemet. De dage hvor man har tilmeldt sig som stabsmedlem, kan man ikke forvente også at kunne deltage som leder eller lignende i egen lejr.

 Umiddelbart efter at tilmeldingen lukker, bliver der sendt leder- og deltagerinformation ud til alle tilmeldte.

Tilmelding til forpioneringslejren, aktiviteter og madbestilling åben i løbet af foråret. Der vil være mere info på hjemmesiden

***Mere Information / Kontakt***
Der kan findes meget mere information om de enkelte ting på hjemmesiden [www.thoruphede.dk/aas-lejr](http://www.thoruphede.dk/aas-lejr) hvor der også er mulighed for at tilmelde sig Spejdercentret Thorup Hedes nyhedsbrev eller skrive sig på maillisten til oplysninger kun om Ås-lejren .
Følg også med på vores Facebookside, [fb.com/thoruphede](http://fb.com/thoruphede)
Har du spørgsmål, skal du være velkommen til at kontakte en fra lejrledelsen. Kontaktoplysninger findes HER